ai4bharat/Pralekha huggingface dataset:
पंतप्रधान कार्यालय
ग्रेटर नोएडा इथे विविध विकास प्रकल्पांचा पंतप्रधानांच्या हस्ते प्रारंभ
बक्सर आणि खुर्जा औष्णिक विद्युत प्रकल्पांचे केले भूमिपूजन
नवी दिल्ली, 9 मार्च 2019
पंतप्रधान नरेंद्र मोदी यांनी आज उत्तर प्रदेशातल्या ग्रेटर नोएडाला भेट देऊन विविध विकास प्रकल्पांचा प्रारंभ केला.
पंडित दीनदयाळ उपाध्याय पुरातत्व संस्थेत, पंतप्रधानांनी मेट्रोच्या नोएडा सिटी सेंटर – नोएडा इलेक्ट्रॉनिक सिटी या टप्प्याला व्हिडीओ लिंकद्वारे हिरवा झेंडा दाखवला. उत्तर प्रदेशातल्या खुर्जा आणि बिहार मधल्या बक्सर या 1320 मेगावाटच्या दोन औष्णिक विद्युत प्रकल्पांचे भूमिपूजन त्यांनी केले.
पंडित दीनदयाळ उपाध्याय पुरातत्व संस्थेचे त्यांनी उद्घाटन केले. या परिसरात पंडित दीनदयाळ उपाध्याय यांच्या पुतळ्याचे त्यांनी अनावरण केले आणि पुष्पांजली अर्पण केली. संस्थेच्या परिसरातल्या दीनदयाळ संग्रहालयालाही त्यांनी भेट दिली.
नोएडाचा पूर्णपणे कायापालट झाल्याचे पंतप्रधानांनी यावेळी उपस्थितांना संबोधित करताना सांगितले. आता नोएडा विकास आणि रोजगार निर्मितीसाठी ओळखला जातो असे ते म्हणाले. मेक इन इंडियाचे केंद्र म्हणून नोएडा विकसित होत असल्याचे ते म्हणाले. या संदर्भात त्यांनी जगातल्या सर्वात मोठ्या मोबाईल कारखान्यासह, विविध इलेक्ट्रॉनिक कंपन्या इथे आहेत याचा उल्लेख केला.
उत्तर प्रदेशात जेवर इथे देशातला सर्वात मोठा विमानतळ बांधण्यात येत असल्याचे सांगितले. याचे काम पूर्ण झाल्यानंतर जेवर विमानतळ इथले जीवनमान सुकर करण्याबरोबरच उत्तर प्रदेशासाठी आर्थिकदृष्ट्याही लाभदायी ठरेल. देशभरात विविध ठिकाणी बांधण्यात येत असलेल्या विमानतळांचा त्यांनी उल्लेख केला. उडान योजनेद्वारा छोट्या शहरांना हवाई मार्गे जोडण्यासाठी केंद्र सरकार कटीबद्ध असल्याचे ते म्हणाले.
भारतात उर्जा क्षेत्रातल्या सुधारणेसाठी सरकारने उचललेल्या पावलांची माहिती देताना, आपल्या सरकारने उर्जा निर्मितीच्या चार पैलूंवर, म्हणजे निर्मिती, पारेषण, वितरण आणि जोडणी यावर लक्ष केंद्रित केल्याचे त्यांनी सांगितले.या दृष्टिकोनामुळे उर्जा क्षेत्राचा पूर्णपणे कायापालट झाला असून एक राष्ट्र - एक ग्रीड हे आता वास्तव झाल्याचे ते म्हणाले.
नवीकरणीय उर्जा क्षेत्रालाही आपल्या सरकारने गती दिली आहे. ‘एक विश्व, एक सूर्य, एक ग्रीड’ हे आपले स्वप्न असल्याचे पंतप्रधान म्हणाले.
बक्सर आणि खुर्जा इथे होणाऱ्या औष्णिक विद्युत प्रकल्पांमुळे भारताच्या विकासाला गती मिळणार असून उत्तर प्रदेश, बिहार आणि शेजारी राज्यात वीज उपलब्धता वाढणार आहे. गेल्या साडेचार वर्षात वीज निर्मितीत झेप घेतल्याचे त्यांनी सांगितले.
पंडित दीनदयाळ उपाध्याय पुरातत्व संस्थेचे उद्घाटन करताना, ही संस्था, भारत आणि जगभरातल्या संशोधक आणि विद्यार्थ्यांना आधुनिक सुविधा पुरवेल असे पंतप्रधान म्हणाले.
नव भारताची निर्मिती करण्यात येत आहे.125 कोटी भारतीयांच्या सामर्थ्य आणि पाठींब्यामुळे हे शक्य झाल्याचे ते म्हणाले. देशात भ्रष्टाचाराचे उच्चाटन करण्यासाठी सरकारच्या कटीबद्धतेचा त्यांनी पुनरुच्चार केला.दहशतवाद्यांना चोख प्रत्युत्तर दिल्याबद्दल त्यांनी सैनिकांच्या शौर्याला सलाम केला. दहशतवादाविरोधात सरकार खंबीर निर्णय घेतच राहील असे त्यांनी स्पष्ट केले.
MC/NC/PM
(Visitor Counter : 156
भूविज्ञान मंत्रालय
पृथ्वी विज्ञान मंत्रालयाच्या स्थापना दिनानिमित्त एमओईएस-ज्ञान संसाधन केंद्र नेटवर्क ची सुरुवात
नवी दिल्ली, 27 जुलै 2020
भारत सरकारच्या डिजिटल इंडिया उपक्रमांतर्गत, पृथ्वी विज्ञान मंत्रालयाने  जागतिक दर्जाचे ज्ञान संसाधन केंद्र नेटवर्क  विकसित करण्याचे उद्दीष्ट ठेवले आहे. माहिती तंत्रज्ञान क्षेत्रातील नेत्रदीपक घडामोडी लक्षात घेत, एमओईएस प्रणालीच्या पारंपारिक ग्रंथालयाला अव्वल दर्जाच्या ज्ञान संसाधन केंद्रामध्ये  वर्गीकृत केले जाईल. केआरसीला एकमेकांशी जोडण्यात येईल आणि केआरसीनेट पोर्टलमध्ये एकीकृत केले जाईल. पृथ्वी विज्ञान मंत्रालयाच्या बौद्धिक जगात  हा एकल बिंदू प्रवेश असेल.
एमओईएस प्रणालीची संसाधने आणि सेवा एक बिंदू सक्रीय, अद्ययावत आणि एकीकृत केआरसीनेट पोर्टलद्वारे 24 तास उपलब्ध असतील. एमओईएस मुख्यालयात एक पथदर्शी प्रकल्प विकसित केला गेला आहे जो इतर एमओई संस्थांशी एकत्रित केला जाईल.
केआरसीनेटची प्रमुख उद्दिष्ट्ये:
- एमओईएस ज्ञान संसाधनांचे दस्तऐवजीकरण, त्याची देखभाल, सुलभ पुनर्प्राप्ती आणि प्रसार यासाठी आयएसओ प्रमाणपत्र मिळवून एकूण गुणवत्ता व्यवस्थापन  प्रणाली स्थापित करणे.
- एमओईएस मुख्यालय आणि त्याच्या संस्थांमध्ये उपलब्ध बौद्धिक संसाधने, उत्पादने आणि प्रकल्प परिणाम संग्रहित, एकत्र, विश्लेषण, अनुक्रमणिका, संग्रह आणि प्रसारित करणे.
- एमओईएस सेवांसह एमओईएस मुख्यालय आणि MoES संस्थांमध्ये उपलब्ध मुद्रण आणि डिजिटल संसाधनांचा अद्ययावत मेटा-डेटा विकसित आणि देखरेख करणे.
- केआरसीनेट पोर्टलद्वारे सदस्यता ज्ञान सामग्री 24 तास उपलब्ध.
- धोरण तयार करणे, अहवाल तयार करणे आणि माहिती प्रसारणासाठी बिब्लियोमेट्रिक्स, साइंटोमेट्रिक्स, बिग-डेटा एनालिटिक्स, सोशल मीडिया एनालिटिक्स इत्यादी सारखी माहिती विश्लेषणात्मक आणि तंत्रज्ञान साधने.
- इलेक्ट्रॉनिक जर्नल्स, डेटाबेस, डिजिटल उत्पादने, डेटा विश्लेषक इत्यादींचा वापर लोकप्रिय करण्यासाठी वेळोवेळी प्रशिक्षण कार्यशाळा आयोजित करणे.M.Chopade/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
नागरी उड्डाण मंत्रालय
कृत्रिम बुद्धीमत्ता आणि बिग डेटा यांचा वापर करून विमान उड्डाण व्यवस्था सुधारायला हवी-सुरेश प्रभू
‘उडाण’ अंतर्गत पाण्यावर उतरणाऱ्या विमानांचा समावेश केला जाणार-प्रभू
प्रति किलोमीटरनुसार ऑटोतून प्रवास करण्यापेक्षा विमान प्रवास अधिक किफायतशीर-जयंत सिन्हा
(मुंबई, 15 जानेवारी 2019
पहिल्या जागतिक विमान वाहतूक शिखर परिषदेचे उद्घाटन मुंबईत नागरी उड्डाण मंत्री सुरेश प्रभू यांनी केले. या परिषदेच्या जगभरातील सुमारे 86 देशांचे प्रतिनिधी उपस्थित आहेत.
यावेळी प्रभू म्हणाले की, विमान सेवा ही खूप जटिल सेवा आहे. त्यामुळे सर्व संबंधितांनी एकत्र येऊन विविध मुद्यांवर चर्चा करणे आवश्यक आहे. भारताचा हवाई प्रवास पुढे नेण्यासाठी तंत्रज्ञान, संसाधने आणि भागीदारी गरजेची आहे असे ते म्हणाले. यासाठीच जागतिक विमान वाहतूक शिखर परिषदेचे आयोजन करण्यात आले आहे. या परिषदेचे वार्षिक किंवा द्वैवार्षिक आयोजन करण्याची भारताची तयारी आहे असे ते म्हणाले. विविध समस्या चर्चेद्वारे सोडवण्यासाठी शिखर परिषदेचे नियमित आयोजन व्हायला हवे. आज कृत्रिम बुद्धीमत्ता आणि बिग डेटासारखे तंत्रज्ञान उपलब्ध आहे. हवाई वाहतूक व्यवस्था सुधारण्यासाठी आपण त्याचा पुरेपूर लाभ उठवायला हवा असे आवाहन प्रभू यांनी केले.
आपल्या विमान सेवा पद्धती पृथ्वीला अनुकूल असतील याकडे आपण लक्ष द्यायला हवे. आपले अवकाश कायम प्रदूषणरहित राहायला हवे. ड्रोन धोरण प्रसिद्ध करण्यात आले आहे. भारतात अनेक ड्रोन्सची निर्मिती व्हावी अशी आमची इच्छा आहे. तसेच विमान निर्मितीसाठी देखील लवकरच एक रुपरेषा जारी केली जाईल असे ते म्हणाले. ‘उडान’ अंतर्गत पाण्यावर उतरणाऱ्या विमानांचा समावेश केला जाईल, यामुळे परवडणाऱ्या दरांना चालना मिळेल. संपूर्ण हवाई वाहतूक क्षेत्राचे व्यावसायिकरण करण्यासाठी प्रयत्न केले जात आहेत. सुरक्षेशी संबंधित निकषांचे उल्लंघन खपवून घेतले जाणार नाही. राष्ट्रीय लॉजिस्टीक्स धोरण लवकरच जाहीर केले जाणार असून देशात अनेक लॉजिस्टीक्स केंद्र निर्माण केली जातील असे ते म्हणाले.
यावेळी नागरी विमान वाहतूक राज्यमंत्री जयंत सिन्हा म्हणाले की भारतात प्रति किलोमीटर दरानुसार ऑटो रिक्षातून प्रवास करण्यापेक्षा विमान प्रवास अधिक किफायतशीर आहे. आम्ही ऑटो रिक्षेकडून एअर रिक्षेकडे जाऊ इच्छितो. केवळ भारतासाठीच नव्हे तर जागतिक हवाई वाहतूक क्षेत्रासाठी ही शिखर परिषद महत्वपूर्ण ठरणार आहे. गेल्या 4 वर्षात भारतीय विमान वाहतूक क्षेत्रातील वाढ लक्षणीय आहे. किफायतशीर दरात विमान सेवा सुरू केल्यामुळे भारत हवाई क्षेत्राचे जागतिक नेतृत्व करेल असे ते म्हणाले.
नवी मुंबईतील विमानतळ 2020 पर्यंत सुरू होईल. देशाच्या स्थूल राष्ट्रीय उत्पादनात 1 टक्के वाढ करण्याची त्यात क्षमता आहे असे महाराष्ट्राचे मुख्यमंत्री देवेंद्र फडणवीस यांनी म्हटले आहे. उडान योजनेमुळे विमान प्रवाशांची संख्या वाढल्याचे त्यांनी सांगितले. यावेळी हवाई तंत्रज्ञानावरील प्रदर्शनाचे उद्घाटनही करण्यात आले.
N.Sapre/S.Kane/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 2 ऑक्टोबर 2021
|
|
- Over 90 Crore vaccine doses have been administered so far under Nationwide Vaccination Drive
- 24,354 new cases in the last 24 hours
- Active cases account for less than 1% of total cases, currently at 0.81%; Lowest since March 2020
- India's Active caseload stands at 2,73,889; lowest in 197 days
- Recovery Rate currently at 97.86%; Highest since March 2020
- 25,455 recoveries in the last 24 hours increases Total Recoveries to 3,30,68,599
- Weekly Positivity Rate  less than 3% for last 99 days
- Daily positivity rate  less than 3% for last 33 days
- 57.19 cr Total Tests conducted so far
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
गेल्या 24 तासात कोविड-19 प्रतिबंधक लसीच्या 69,33,838 मात्रा देण्यात आल्या आहेत त्यामुळे भारताने 89.74  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 87,06,441 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,73,287
|
|
2nd Dose
|
|
89,07,790
|
|
FLWs
|
|
1st Dose
|
|
1,83,54,007
|
|
2nd Dose
|
|
1,50,47,392
|
|
Age Group 18-44 years
|
|
1st Dose
|
|
36,35,39,734
|
|
2nd Dose
|
|
8,51,18,303
|
|
Age Group 45-59 years
|
|
1st Dose
|
|
16,03,02,227
|
|
2nd Dose
|
|
7,75,18,029
|
|
Over 60 years
|
|
1st Dose
|
|
10,17,62,489
|
|
2nd Dose
|
|
5,65,58,296
|
|
Total
|
|
89,74,81,554
गेल्या 24 तासांत 25,455 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,30,68,599 झाली आहे.
परिणामी, भारतात रुग्ण बरे होण्याचा दर 97.86% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 97 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 24,354 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,73,889 असून देशातील आतापर्यंतच्या एकूण बाधित रुग्णसंख्येच्या 0.81% आहे. तसेच ही रुग्णसंख्या गेल्या 197 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 14,29,258 चाचण्या करण्यात आल्या. भारताने आतापर्यंत एकूण 57.19  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.68% असून गेल्या 99 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.70% असून गेले सलग 33 दिवस हा दर 3 % पेक्षा कमी आहे आणि गेले सलग 116 दिवस हा दर 5% पेक्षा कमी आहे.
इतर अपडेटस्
Important Tweets
विज्ञान आणि तंत्रज्ञान मंत्रालय
हवामान बदलासारख्या नवीन आणि उदयाला येणाऱ्या आव्हानांवर मात करण्यासाठी योगदान देणाऱ्या सर्व क्षेत्रांमध्ये विज्ञान आणि तंत्रज्ञान विभागाने गुंतवणूक करणे आवश्यक : विज्ञान आणि तंत्रज्ञान विभागाचे सचिव
नवी दिल्ली, 9 मे 2022
विज्ञान आणि तंत्रज्ञान विभागाचा 51 वर्षांचा कार्यकाळ पूर्ण होण्याच्या निमित्ताने या विभागाला या कालखंडात आपल्यावर असलेली जबाबदारी किती प्रमाणात पूर्ण केली आहे याचे आत्मपरीक्षण करता येईल आणि पुढील वाटचालीचा आराखडा निश्चित करता येईल, असे विज्ञान आणि तंत्रज्ञान विभागाचे सचिव डॉ एस चंद्रशेखर यांनी आज विभागाच्या 52 व्या स्थापना दिन समारंभात बोलताना सांगितले.
''देशात विज्ञान आणि तंत्रज्ञान क्षेत्रातील संशोधनाला निधी प्रदान करण्याच्या दृष्टीने, वैज्ञानिक व्यासपीठ तयार करण्यासाठी विज्ञान आणि तंत्रज्ञान विभागाची स्थापना करण्यात आली. मात्र, त्यानंतर संशोधनाचा वापर प्रत्यक्षात आणण्याची जबाबदारीही त्यात समाविष्ट करण्यात आली.संशोधन आणि विकास तसेच विज्ञान आणि तंत्रज्ञानामध्ये स्थानांतरणाच्या पाठबळाच्या माध्यमातून देशभरात विज्ञान आणि तंत्रज्ञान संदर्भात समन्वय साधण्यात हा विभाग यशस्वी झाला आहे. महामारीवर मात करण्यासाठी विज्ञान आणि तंत्रज्ञाचे योगदान देण्यातही या विभागाला यश मिळाले आहे. तथापि, नवीन आव्हाने उदयाला येत आहेत आणि या आव्हानांचा सामना करण्याच्या अनुषंगाने, देशाला सहाय्य करण्यासाठी विभागाला स्वतःला सज्ज करावे लागेल.” याकडे विज्ञान आणि तंत्रज्ञान विभागाच्या सचिवांनी लक्ष वेधले.
जागतिक हवामान बदलाच्या आव्हानाचा दाखला देताना डॉ. चंद्रशेखर यांनी सांगितले की, हवामान बदलावर मात करण्यासाठी योगदान देणाऱ्या क्षेत्रांमध्ये विज्ञान आणि संशोधन क्षेत्राला गुंतवणूक करणे आवश्यक आहे. आपल्याला आव्हानांबद्दल अधिक समंजस, अधिक जागरूक असल्याची आणि शाश्वत तंत्रज्ञान विकसित करण्याची गरज आहे.आपले काम अधिकाधिक चांगले कसे असावे याबद्दल आपल्याला गृहपाठ करणे आवश्यक आहे.'' असे त्यांनी सांगितले.
या कार्यक्रमात क्रिकेटपासून संगीत, प्रश्नमंजुषा, कविता अशा विविध स्पर्धांमध्ये विजयी झालेल्या विभागातील कर्मचाऱ्यांना पारितोषिक वितरण करण्यात आले. क्रिकेट स्पर्धेतील विजेत्यांना एनईसीटीएआर या विज्ञान आणि तंत्रज्ञान विभागाच्या अंतर्गत असलेल्या स्वायत्त संस्थेने तयार केलेली वैशिष्ट्यपूर्ण क्रिकेट बॅट आणि स्टंप्स देण्यात आले.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
रेल्वे मंत्रालय
एप्रिल 2023 मध्ये, भारतीय रेल्वेने 126.46 मेट्रिक टन इतक्या विक्रमी मासिक मालवाहतुकीची केली नोंद
एप्रिल महिन्यातील वाढीव माल लोडिंग 4.25 मेट्रिक टन इतके, एप्रिल 2022 च्या तुलनेत त्यात 3.5 टक्क्यांची वाढ
एप्रिल महिन्यात रेल्वे मालवाहतुकीतून 13,893 कोटी रुपये महसूल जमा, गेल्या वर्षीच्या एप्रिल महिन्यातील 13,011 कोटी रुपयांच्या मालवाहतूक महसूलाच्या तुलनेत यंदा 7 टक्क्यांची वाढ
नवी दिल्ली, 8 मे 2023
भारतीय रेल्वेने एप्रिल 2023 मध्ये 126.46 मेट्रिक टन इतक्या मासिक मालवाहतुकीची नोंद केली आहे. एप्रिल महिन्यात वाढीव माल लोडिंग 4.25 मेट्रिक टन आहे. 2022 एप्रिल मधील मालवाहतुकीच्या तुलनेत त्यात 3.5% ची वाढ झाली आहे. एप्रिलमध्ये मालवाहतूकीतून मिळणारा महसूल 13,893 कोटी रुपये इतका आहे. गेल्यावर्षीच्या एप्रिल महिन्यात संकलित 13,011 कोटी रुपयांच्या तुलनेत, या मालवाहतुकीत 7% ची वाढ झाली आहे.
भारतीय रेल्वेने एप्रिल 2023 मध्ये 62.39 मेट्रिक टन कोळशाची वाहतूक केली. तर, एप्रिल 2022 मध्ये ही वाहतूक 58.35 मेट्रिक टन इतकी होती. त्याखालोखाल, 14.49 मेट्रिक टन लोह खनिज, 12.60 मेट्रिक टन सिमेंट, 9.03 मेट्रिक टन शिल्लक इतर वस्तू, 6.74 मेट्रिक टन कंटेनर्स , 5.64 मेट्रिक टन पोलाद, 5.11 मेट्रिक टन अन्नधान्य, 4.05 मेट्रिक टन खनिज तेल आणि 3.90 मेट्रिक टन खतांची वाहतूक केली आहे.
मालवाहतुक वाढवण्याचे उद्दिष्ट घेऊन, भारतीय रेल्वेने त्यासाठी सातत्यपूर्ण आणि सक्रिय प्रयत्न केले आहे. त्यासाठी उद्योगस्नेही वातावरण निर्माण करणे, परवडणाऱ्या दरात डिलिव्हरी सेवा देणे, अशा सगळ्या गोष्टींमुळे पारंपरिक मालवाहतुकीसोबतच, नव्या गोष्टींच्या मालवाहतुकीसाठी रेल्वेला पसंती देण्याचे प्रमाण वाढले आहे.
S.Kakade/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
माहिती आणि प्रसारण मंत्रालय
भारतीय क्रिकेट संघाच्या वेस्ट इंडिज दौऱ्यातल्या सामन्यांचे फक्त डीडी स्पोर्टस् च्या सर्व केबल आणि डीटीएच वाहिन्यांवर थेट प्रसारण
भारतीय क्रिकेट संघ पुढच्या महिन्यात वेस्ट इंडिज दौऱ्यावर जाणार आहे. एकदिवसीय तीन सामने तर टी ट्वेन्टीचे पाच सामने हे दोन संघ खेळणार आहेत. या दोन संघात होणाऱ्या या सर्व क्रिकेट सामन्यांचे थेट प्रक्षेपण केवळ डीडी स्पोर्ट्स वाहिनीवर पाहता येईल. डीडी स्पोर्ट्स जुलैच्या दौऱ्यातील सर्व भारत-वेस्ट इंडिज सामने डीडी फ्री डिश व्यतिरिक्त सर्व केबल आणि डीटीएच प्लॅटफॉर्मवर प्रसारित करेल.
भारताचा वेस्ट इंडिज दौरा 22 जुलै ते 7 ऑगस्ट 2022 पर्यंत असणार आहे. क्रिकेट सामन्यांच्या थेट प्रक्षेपणाशिवाय तज्ज्ञ आणि क्रिकेट मान्यवरांशी सामनापूर्व आणि सामन्यानंतरच्या विश्लेषणावर आधारित विशेष कार्यक्रमदेखील डीडी स्पोर्ट्स प्रसारित करेल. ही क्रिकेटप्रेमींसाठी आनंदाची गोष्ट ठरेल.
दौऱ्याचे सविस्तर वेळापत्रक
|
|
Date
|
|
Match
|
|
IST Timing
|
|
22.07.2022
|
|
1st ODI
|
|
7 PM
|
|
24.07.2022
|
|
2nd ODI
|
|
7 PM
|
|
27.07.2022
|
|
3rd ODI
|
|
7 PM
|
|
29.07.2022
|
|
1st T20
|
|
8 PM
|
|
01.08.2022
|
|
2nd T20
|
|
8 PM
|
|
02.08.2022
|
|
3rd T20
|
|
8 PM
|
|
06.08.2022
|
|
4th T20
|
|
8 PM
|
|
07.08.2022
|
|
5th T20
|
|
8 PM
पंतप्रधान कार्यालय
पंतप्रधानांनी नागपूर येथील रुग्णालयात लागलेल्या आगीत मृत्युमुखी पडलेल्यांसाठी शोक व्यक्त केला
नवी दिल्ली, 9 एप्रिल 2021
पंतप्रधान नरेंद्र मोदी यांनी नागपूर येथील रुग्णालयात लागलेल्या आगीत मृत्युमुखी पडलेल्या नागरिकांप्रति शोक व्यक्त केला आहे.
"नागपूर येथील रुग्णालयात लागलेल्या आगीची बातमी अत्यंत दुःखद आहे. यात मृत्युमुखी पडलेल्या नागरिकांच्या कुटुंबियांचे मी सांत्वन करतो. तसेच जखमी झालेले लोक लवकर बरे व्हावेत अशी प्रार्थना करतो आहे." असे पंतप्रधानांनी एका ट्विट मध्ये म्हटले आहे.Jaydevi PS/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 40
विज्ञान आणि तंत्रज्ञान मंत्रालय
क्षयरोग मुक्त भारताचे उद्दिष्ट साध्य करण्यासाठी केंद्रीय मंत्री जितेंद्र सिंह यांच्याकडून एकात्मिक धोरण जाहीर
नवी दिल्ली, 27 मार्च 2023
केंद्रीय विज्ञान आणि तंत्रज्ञान राज्यमंत्री  डॉ. जितेंद्र सिंह यांनी क्षयरोग मुक्त भारताचे उद्दिष्ट साध्य करण्यासाठीच्या एकात्मिक धोरणाची आज घोषणा केली. जैवतंत्रज्ञान विभागाने, जगाला कोविडची पहिली डीएनए लस दिली, तो विभागच 2025 पर्यंत भारत क्षयरोग मुक्त करण्याचा पंतप्रधान नरेंद्र मोदी यांचा निर्धार पूर्ण करण्यासाठी, क्षयरोगाविरुद्धच्या या एकात्मिक, समग्र लढाईत महत्वाची भूमिका निभावणार आहे, असे जितेंद्र सिंह यावेळी म्हणाले.
24 मार्च रोजी वाराणसी इथे जागतिक क्षयरोग शिखर परिषदेत पंतप्रधान नरेंद्र मोदी यांनी केलेल्या आवाहनापासून प्रेरणा घेत, जितेंद्र सिंह यांनी बेंगळुरूच्या डीबीटी-इनस्टेम येथे भारतीय क्षयरोग जीनोमिक सर्व्हिलन्स कन्सोर्टियम  च्या प्रायोगिक टप्प्याची सुरुवात करण्याची घोषणा केली. त्यानंतर, डॉ जितेंद्र सिंह यांनी बायो-नेक्स्ट-टेक इनोव्हेशन्सविषयी पत्रकारांशी संवाद साधला.
क्षयरोगामुळे होणारे सखोल सामाजिक आणि आर्थिक परिणाम लक्षात घेऊन शासनाने भारताने 2025 पर्यंत ‘क्षयरोग मुक्त भारत’ उद्दिष्ट साध्य करण्याला प्राधान्य दिले आहे. तसेच, जैवतंत्रज्ञान, क्षयरोग निर्मूलनासाठी एकात्मिक सर्वांगीण आरोग्य सेवा दृष्टीकोनात मोठी भूमिका बजावणार आहे, असे डॉ. जितेंद्र सिंह यावेळी म्हणाले.
मायकोबॅक्टेरियम ट्यूबरक्युलोसिस  ची जैविक वैशिष्ट्ये आणि त्याचे संक्रमण, उपचार आणि रोगाच्या तीव्रतेवर उत्परिवर्तनांचा प्रभाव पूर्णपणे समजून घेण्यासाठी अशाप्रकारचा हा पहिलाच देशव्यापी उपक्रम असेल, असेही डॉ सिंह यांनी सांगितले. भविष्यात क्षयरोगाचे निदान आणि त्यावर देखरेख ठेवणे यासाठीच्या आधुनिक तंत्रज्ञानाच्या वापरासाठीचा पाया यातून निर्माण होऊ शकेल असे त्यांनी नमूद केले.
सर्वांगीण आरोग्य सेवेशी संबंधित विविध औषध प्रणालींसाठी एकात्मिक दृष्टिकोन अवलंबण्यावर सरकारचा भर राहील असे डॉ. जितेंद्र सिंह यांनी नमूद केले.
आरोग्यक्षेत्रात, केंद्र सरकार स्वदेशी संशोधन आणि विकासाला प्राधान्य देत आहे, असेही ते म्हणाले. जैवतंत्रज्ञान विभागाची स्वायत्त संस्था असलेल्या इन्स्टिट्यूट फॉर स्टेम सेल सायन्स अँड रिजनरेटिव्ह मेडिसिन  मधील शास्त्रज्ञांद्वारे नवीन भारतीय रक्त पिशवी  तंत्रज्ञान विकसित करण्याची घोषणा त्यांनी केली.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
ग्राहक व्यवहार, अन्न आणि सार्वजनिक पुरवठा मंत्रालय
गोव्यात भारतीय साखर तंत्रज्ञ संघटनेचे 80 वे वार्षिक अधिवेशन
“आता आपण साखर क्षेत्रात “आत्मनिर्भर” असण्यासह इतर देशांनाही निर्यात करतो" - साध्वी निरंजन ज्योती
गोवा येथे 28 आणि 29 जुलै 2022 रोजी भारतीय साखर तंत्रज्ञ संघटनेचे 80वे वार्षिक अधिवेशन आयोजित करण्यात आले होते.
नवी दिल्ली, 29 जुलै 2022
केंद्रीय ग्राहक व्यवहार, अन्न आणि सार्वजनिक वितरण आणि ग्रामविकास मंत्रालयाच्या राज्यमंत्री, साध्वी निरंजन ज्योती यावेळी उपस्थित होत्या. भारत सरकारची धोरणे पुढे नेत ती अंमलात आणण्यासाठी साखर उद्योगाने केलेल्या प्रयत्नांची प्रशंसा साध्वी निरंजन ज्योती यांनी केली, परिणामी पेट्रोलमध्ये 10% इथेनॉलचे मिश्रीत करण्याचे उद्दिष्ट साध्य झाले आहे, असे त्यांनी आपल्या भाषणात सांगितले. आता आपण साखर क्षेत्रात “आत्मनिर्भर” असण्यासह इतर देशांनाही साखर निर्यात करत आहोत, असे त्या म्हणाल्या.तसेच, उत्पादकता सुधारण्यासाठी आणि त्याचे फायदे प्रत्येक भागधारकापर्यंत पोहोचतील ते सुनिश्चित करण्यासाठी आपल्याला शेतापासून कारखान्यापर्यंतच्या स्तरावर काम करावे लागेल, असेही त्या म्हणाल्या.
भारताला जगातील पहिल्या तीन अर्थव्यवस्थांपैकी एक बनवण्याच्या दृष्टीकोनानुसार नियोजन आणि स्वातंत्र्याच्या 100 व्या वर्षापर्यंत भारताला विकसित देशांच्या दर्जाच्या नजीक आणण्यासाठी, भारत सरकार @ 2047 या विस्तृत आराखड्यावर काम करत आहे. हा आराखडा विविध आर्थिक क्षेत्रांसाठी विशिष्ट उद्दिष्टे निश्चित करेल आणि यात साखर उद्योगाची भूमिका लक्षात घेता त्या दृष्टिकोनातून योजना तयार करणे आवश्यक आहे, असे अन्न आणि सार्वजनिक वितरण सचिव सुधांशू पांडे यांनी सांगितले.
या वार्षिक अधिवेशनाला देश-विदेशातील 1000 हून अधिक प्रतिनिधी उपस्थित होते. साखर आणि इथेनॉल संयंत्र यंत्रसामग्री, ऊस तोडणी उपकरणांचे उत्पादन आणि पुरवठा करणाऱ्या 78 कंपन्या आणि तंत्रज्ञान प्रदातेही या अधिवेशनातही सहभागी झाले होते. इथेनॉलचे महत्त्व लक्षात घेता , भारतीय साखर उद्योगाला जैव-ऊर्जेचे केंद्र म्हणून रूपांतरित करण्याचे मार्ग आणि माध्यमांवर चर्चा करण्यासाठी एक समर्पित सत्र आयोजित करण्यात आले होते.
उद्घाटन सत्रादरम्यान, गोव्याचे मुख्यमंत्री डॉ. प्रमोद सावंत यांनी आपल्या भाषणात, गोवा येथे अधिवेशन आयोजित केल्याबद्दल भारतीय साखर तंत्रज्ञ संघटनेची प्रशंसा केली. हे अधिवेशन या क्षेत्रातील ऊस उत्पादक शेतकऱ्यांना आणि जुन्या साखर कारखान्याच्या पुनरुज्जीवनासाठी प्रेरणा देईल, असे ते म्हणाले. साखर उद्योगाचा मोठ्या प्रमाणात कायापालट करून सद्यस्थितीत ते व्यवहार्य बनवण्यात शास्त्रज्ञांच्या भूमिकेची त्यांनी प्रशंसा केली. तंत्रज्ञान हे अनेक समस्यांवर उपाय ठरणार आहे आणि साखर उद्योगाकडे या अनुषंगाने पुढचा दृष्टिकोन असायला हवा, असेही ते म्हणाले.R.Aghor/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
मंत्रिमंडळ
आयुर्विमा महामंडळ  आईडीबीआय बँकेचा नियंत्रण हिस्सा संपादन करणार
मंत्रिमंडळाने सरकारचा हिस्सा 50 टक्क्यांपेक्षा कमी करायला मंजुरी दिली
नवी दिल्ली, 1 ऑगस्ट 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आयडीबीआय बँकेतील सरकारचा हिस्सा 50 टक्क्यांपेक्षा कमी करायला मंजुरी दिली तसेच प्राधान्य वितरण /इक्विटीच्या खुल्या माध्यमातून आणि बँकेतले सरकारचे व्यवस्थापन नियंत्रण सोडून देण्याच्या माध्यमातून बँकेत प्रर्वतक म्हणून आयुर्विमा महामंडळाला  आयडीबीआय बँकेचा नियंत्रण हिस्सा संपादित करायलाही मंजुरी दिली.
परिणाम:
- या संपादनामुळे ग्राहक, एलआयसी आणि बँकेला ताळमेळाचा व्यापक लाभ मिळेल.
- एलआयसी आणि आयडीबीआय बँकेला मोठी बाजारपेठ, वितरण खर्चात घट आणि ग्राहक अधिग्रहण, अधिक कार्यक्षमता आणि परिचालनात लवचिकता तसेच परस्परांची उत्पादने आणि सेवा विकण्याच्या अधिक संधी मिळतील.
- यामुळे एलआयसी आणि बँकेला आर्थिकदृष्ट्या मजबूत होण्यास मदत मिळेल. आणि त्यांच्या सहाय्यक कंपन्यांना गृहकर्ज आणि म्युच्युअल फ़ंड यासारखी वित्तीय उत्पादने बाजारात आणण्यास मदत होईल.
- तसेच बँकांना दारोदारी बँकिंग सेवा पुरवण्यासाठी 11 लाख एलआयसी एजंटांची सेवा मिळवण्याची संधी मिळेल. आणि ग्राहक सेवांमध्ये सुधारणा तसेच आर्थिक समावेशकता दृढ करण्याचीही संधी मिळेल.
- कमी खर्चाच्या ठेवी संपादित करून आणि देय सुविधांमधून शुल्क उत्पन्नाद्वारे बँकांना लाभ होईल.
- बँकेच्या रोकड व्यवस्थापन सेवेपर्यंत व्याप्ती वाढवण्याबरोबरच बँकेच्या 1916 शाखांच्या माध्यमातून एलआयसीला बँक हमी प्राप्त होईल.
- एलआयसीचे वित्तीय समूह बनण्याचे स्वप्न साकार होण्यात मदत मिळेल.
- ग्राहकांना एकाच छताखाली वित्तीय सेवा उपलब्ध होतील आणि एलआयसी आयुर्विमाचा विस्तार अधिक चांगल्या प्रकारे करू शकेल.
पार्श्वभूमी
2016 मध्ये अर्थमंत्र्यांनी आपल्या अर्थसंकल्पीय भाषणात घोषणा केली होती की, आयडीबीआय बँकेत परिवर्तनाची प्रक्रिया सुरु झाली असून सरकार आपला हिस्सा 51 टक्क्यांपेक्षा कमी करण्याबाबत विचार करेल. हे लक्षात घेऊन एलआयसीने मंडळाच्या मंजुरींनंतर आयडीबीआय बँकेतील नियंत्रण हिस्सा संपादित करण्यात स्वारस्य दाखवले होते.
B.Gokhale/S.Kane/P.Malandkar
(Visitor Counter : 80
उपराष्ट्रपती कार्यालय
ईस्टरच्या पूर्वसंध्येला उपराष्ट्रपतींचा संदेश
ईस्टरच्या पूर्वसंध्येला उपराष्ट्रपतींनी शुभेच्छा दिल्या आहेत.
प्रभू येशु ख्रिस्ताच्या पुनरुत्थानाचा दिवस असलेल्या या शुभ प्रसंगी मी आपल्या देशवासीयांना शुभेच्छा देत आहे. मानवजमातीचा उद्धारकर्ता म्हणून वंदनीय असलेल्या येशु ख्रिस्ताने प्रेम, शांती, करुणा आणि क्षमा यांच्या माध्यमातून मानवतेच्या मुक्तीचा मार्ग उजळून टाकला. संपूर्ण मानवजमातीविषयी करुणा बाळगून आपण ईस्टर साजरा करुया. हा सण आपल्या सर्वांच्या आयुष्यात उत्तम आरोग्य, शांतता आणि एकात्मता घेऊन येवो, असे उपराष्ट्रपतींनी आपल्या संदेशात म्हटले आहे.
शिक्षण मंत्रालय
संशोधनासाठी विषयांचे पर्याय निवडण्याबाबत मर्यादा घालण्यासंदर्भात कोणतेही दिशानिर्देश नाहीत
नवी दिल्ली, 25 मार्च 2019
संशोधनासाठी विषयांचे पर्याय निवडण्याबाबत मर्यादा घालण्यासंदर्भात मनुष्यबळ विकास मंत्रालयाने कोणतेही दिशानिर्देश जारी केलेले नाहीत.
यासंदर्भात काही माध्यमांमध्ये आलेल्या वृत्ताच्या पार्श्वभूमीवर मंत्रालयाने हे स्पष्टीकरण दिले आहे. संशोधनामध्ये स्वातंत्र्याच्या तत्वावर सरकारचा विश्वास आहे, असे मंत्रालयाने म्हटले आहे.
संशोधनात मागे असलेले 11 केंद्रीय विद्यापीठांच्या कुलगुरुंची बैठक गेल्यावर्षी झाली होती. संशोधन सुधारण्याबाबतचा आराखडा यावेळी सादर झाला होता. तसेच राष्ट्रीय प्राधान्यांशी संबंधित मुद्यांवर अधिक संशोधनाबाबत चर्चा यावेळी झाली होती. संशोधन सुधारण्यासाठी आणि विस्तार व्हावा यासाठी सरकार प्रोत्साहन कायम दिले आहे, असे मंत्रालयाने म्हटले आहे.
N.Sapre/S.Kakade/D. Rane
(Visitor Counter : 111